CELEX: 32021R1863
Language: ro
Date: 2021-10-22 00:00:00
Title: Regulamentul (UE) 2021/1863 al Consiliului din 22 octombrie 2021 de modificare a Regulamentului (CE) nr. 1183/2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo

25.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 377/1
               
            
         REGULAMENTUL (UE) 2021/1863 AL CONSILIULUI
         din 22 octombrie 2021
         de modificare a Regulamentului (CE) nr. 1183/2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 215,
         având în vedere Decizia (PESC) 2021/1866 a Consiliului din 22 octombrie 2021 de modificare a Deciziei 2010/788/PESC privind adoptarea de măsuri restrictive împotriva Republicii Democratice Congo (1),
         având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
         întrucât:
         
                     (1)
                  
                  
                     Regulamentul (CE) nr. 1183/2005 al Consiliului (2) pune în aplicare Decizia 2010/788/PESC (3) și prevede anumite măsuri îndreptate împotriva persoanelor ale căror acțiuni încalcă embargoul asupra armelor impus Republicii Democratice Congo, printre care și înghețarea activelor acestora.
                  
               
                     (2)
                  
                  
                     Rezoluția Consiliului de Securitate al Organizației Națiunilor Unite (RCSONU) 2582 (2021) a modificat criteriile pentru desemnarea persoanelor și a entităților cărora li se aplică măsurile restrictive prevăzute la punctele 9 și 11 din RCSONU 1807 (2008). Decizia (PESC) 2021/1866 pune în aplicare RCSONU 2582 (2021).
                  
               
                     (3)
                  
                  
                     Respectivele măsuri intră în domeniul de aplicare al Tratatului privind funcționarea Uniunii Europene și, în special pentru a se asigura aplicarea sa uniformă de către operatorii economici din toate statele membre, este necesară, prin urmare, o acțiune de reglementare la nivelul Uniunii pentru punerea în aplicare a Decizia (PESC) 2021/1866.
                  
               
                     (4)
                  
                  
                     Prin urmare, Regulamentul (CE) nr. 1183/2005 ar trebui să fie modificat în consecință,
                  
               ADOPTĂ PREZENTUL REGULAMENT:
         
            Articolul 1
            La articolul 2a alineatul (1) din Regulamentul (CE) nr. 1183/2005, litera (i) se înlocuiește cu următorul text:
            
                        „(i)
                     
                     
                        planificarea, conducerea, sponsorizarea sau participarea la atacuri împotriva forțelor de menținere a păcii din cadrul MONUSCO sau a personalului Organizației Națiunilor Unite, inclusiv a membrilor grupului de experți, sau a personalului medical sau umanitar;”.
                     
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 22 octombrie 2021.
            
               
                  Pentru Consiliu
               
               
                  Președintele
               
               G. DOVŽAN
            
         
         
            (1)  A se vedea pagina 33 din prezentul Jurnal Oficial.
         
            (2)  Regulamentul (CE) nr. 1183/2005 al Consiliului din 18 iulie 2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo (JO L 193, 23.7.2005, p. 1).
         
            (3)  Decizia 2010/788/PESC a Consiliului din 20 decembrie 2010 privind adoptarea de măsuri restrictive împotriva Republicii Democratice Congo și de abrogare a Poziției comune 2008/369/PESC (JO L 336, 21.12.2010, p. 30).